
Tornem  a  ésser  ací.  I  tornem  amb 
moltes  ganes  de  que  aquest  Butlletí  sigui  un  dels 
canals  que  apropin  aquest  Ajuntament  al  nostre 

poble. 

Un  Ajuntament  Democràtic  s'hauria 
de  diferenciar  d'un  Ajuntament  designat  a  dit  en 
dues  coses  principalment:  la  Informació  i  la  Par¬ 
ticipació  ciutadana. 

Aquest  Ajuntament  des  del  primer 

moment  es  va  preocupar  per  les  dues  coses,  va 
començar  a  editar  aquest  Butlletí  i  es  van  crear 
els  Consells  Municipals.  Mentre  la  participació 
ciutadana  funciona  més  o  menys  bé,  ens  trobem 
que  el  Butlletí  sol  no  resol  els  problemes  de  la 
informació.  Per  això  hem  demanat  la  concessió 

d'una  emisora  local  de  ràdio. 

Avui  estem  visquen  un  ressorgiment 

de  la  ràdio  a  tots  els  nivells,  amb  unes  possibili¬ 
tats  tècniques  superiors  a  les  que  ha  tingut  en 
qualsevol  moment.  Es  el  mitjà  de  comunicació 
més  ràpid,  menys  costós,  senzill  d'utilitzar,  ocu¬ 
pa  un  mínim  espai  i  pot  escoltar-se  des  de  qual¬ 
sevol  lloc,  al  mateix  temps  que  es  fan  altres  acti¬ 
vitats. 

Escoltar  des  de  casa  un  Ple  Municipal, 
participar  en  un  debat  telefònic  amb  el  Batlle  o 
qualsevol  Regidor,  escoltar  l'actuació  d'una  coral 
del  poble  o  organitzar  una  situació  d'emergència 
són  algunes  de  les  sorpreses  que  ens  pot  donar. 

una  emisora  de  ràdio  local. 

Només  que  la  ràdio  asumi's  el  paper 

de  transmetre  la  informació  local  i  de  fomentar 
la  participació  ciutadana  ja  de  per  sí  seria  una 
bona  adquisició. 

PRESIDÈNCIA 


No  ha  estat  mai  en  la  línia  d'aquest  Ajuntament  la  d'atacar  o  despres¬ 
tigiar  les  anteriors  administracions  que,  abans  que  nosaltres,  per  ací  han  passat, 
no  és  això  tampoc  el  que  pretenem  ara;  però,  després  d'any  i  mig,  cal  fer  una 
anàlisi  de  la  nostra  gestió  i  situació. 

Quan  fèiem  la  nostra  campanya  electoral  per  intentar  assolir  l'Alcal¬ 
dia,  tots  nosaltres  teníem  les  il·lusions  posades  en  que  podríem  canviar  moltes 
coses  que  no  ens  agradaven  prou  i  ens  adonavem  que  a  l'Ajuntament  les  coses 
podrien  anar  millor;  però  un  cop  dintre  i  al  intentar  posar  fil  a  l'agulla,  ens  hem 
trobat  les  coses  pitxor  del  que  ens  pensàvem  i  hem  tingut  que  sortir  al  carrer  i 
comprar  fil  nou,  doncs  el  que  hem  trobat  és  ple  de  nusos,  apedaçat  i  descolorit. 

Veureu  que  no  exagerem  si  posem  per  exemple  que  un  dia  ens  ado¬ 
nàrem  que  alguns  dels  edificis  patrimoni  del  poble  (i  evidentment  l'Ajunta¬ 
ment)  no  estaven  assegurats,  i  altres  que,  en  cas  d'accident,  la  pòlissa  no  cobria 
ni  una  petita  part  del  valor  real;  avui  podem  dir  que  el  nostre  patrimoni  està 
protegit  i  cobert  per  unes  bones  assegurances  que  s'aniran  renovant  en  funció 
de  la  revalori tzació  de  les  corresponents  pòlisses. 

Puc  avançar-vos  també  que  aviat  començarem  el  poli-esportiu  junt 
amb  la  piscina  en  els  terrenys  situats  al  costat  del  quarter  de  la  Guàrdia  Civil. 

Terrenys  que,  amb  la  nostra  gestió,  s'han  pogut  recuperar  per  al  po¬ 
ble  doncs  heu  de  saber  que  no  estaven  ni  registrats  ni  inventariats  a  nom  de 
l'Ajuntament. 

Aquests  petits  exemples  són  l'exponent  de  com  ens  hem  írobat  les 
coses,  i  cal  tenir  en  compte  que  totes  les  comissions  de  treball  han  tingut  de  co¬ 
mençar  de  zero  per  la  manca  d'organització  i  projectes,  sobre  tot  a  la  Comissió 
d'Urbanisme  i  Obres  de  la  que  en  parlarem  un  altre  dia.  I  no  cal  dir  com  hem 
trobat  els  Serveis  de  Neteja  i  Recollida  d'Escombraries,  els  Transports  Urbans, 
la  Plaça  del  Mercat,  el  Mercat  de  la  Plaça  dels  Cavallets,  el  Cementiri,  el  mante¬ 
niment  d'enllumenat,  etc...,  tots  ells  defitaris  i  amb  problemes  gravíssims  de  ti¬ 
pus  estatutari  i  de  reglamentació,  que  ens  obliga  a  fer  veritables  equilibris  per 
mantenir-los  sense  un  gran  cost  per  a  la  hisenda  municipal.  Així  les  coses,  veu¬ 
reu  que  es  fa  difícil  que  la  nostra  gestió  es  vegi  de  cares  en  fora,  encara  que  si 
em  permeteu  us  diré  que  nosaltres  ens  sentim  satisfets  de  la  feina  que  hem  arri¬ 
bat  a  fer  donada  la  situació  trobada. 

No  vull  despedir-me  sense  desitjar-vos  a  tots  un  Bon  Nadal  i  que  el 
proper  any,  tots  nosaltres  assolim  les  joies  i  satisfaccions  per  les  que  treballem. 

PERSONATGES 

IMPORTANTS 

QUE  ENS  HAN  VISITAT 


El  quG  volÍGm  amb  l'Estat  i  desitjava  tothom  amb  la  Generalitat,  era 
que  el  poder  polític  s'acostés  al  Poble,  doncs  bé  això  comença  a  ésser  realitat, 
en  aquests  mesos  hem  rebut  les  visites  de; 

El  molt  honorable  President  de  la  Generalitat,  Senyor  Jordi  Pujol, 
amb  motiu  de  la  Festa  Major  que  va  fer  presència  a  diversos  actes  de  la  festa. 

L'honorable  Conseller  de  Cultura,  Senyor  Max  Cahner,  també  ens  va 
visitar,  per  donar-se  compte  de  la  realitat  cultural  de  la  Vila,  visitant  el  Museu, 
Casa  de  Cultura,  Biblioteca,  Casino,  "Alberc",  etc. 

Els  senyors  Josep  Lluís  Vilaseca  i  Joan  García,  Director  i  Secretari 
respectivament,  de  la  Direcció  General  d'Esports,  per  fer-se  càrrec  de  la  situació 

esportiva  del  nostre  poble. 


PISOS  EN  VENTA 


ZONA  RESIDENCIAL 
*,**»***************»**************♦*************** 


*  3  y  4  habitaciones 

*  Amplia  zona  jardín,  piscina  y  juego  ninos 

*  Plazas  aparcamiento  opcionales 

*  Faci  li  dades  de  Pago 

*  Cerca  Carretera  N-ll  y  Estación  RENFE. 

INFORMAClON  Y  VENTA: 

c/.  Luís  Millet,  106  -  bajos  (esquina  Juan  XXIll)  -  ELMASNOU 
Teléfono:  555  29  1 1  Laborables  Horas  Oficina 

Sàbados  de  12a2yde5a7 

Festivos  de  1 1  a  2 


INFORMES  DE  LES  COMISSIONS 


GOVERNACIÓ 


Data  9.12.1980 

-p 

Des  de  l'últim  número  d'aquest  Butlletí  han  passat  moltes  coses,  i 
n'hem  fet  moltes  d'altres,  intentarem  resumir-ho  tocant  breument  cada  un  dels 
aspectes  dels  que  és  responsable  aquesta  Comissió: 

ADMINISTRACIÓ  i  PERSONAL: 

S'ha  dotat  d'un  nou  funcionari  al  Servei  d'Urbanisme  i  Obres,  a  la  fi 
de  donar  agilitat  a  la  tramitació  dels  projectes  d'asfaltat  dels  carrers,  obres  i  ins¬ 
tal·lacions  municipals,  així  com  facilitar  les  tasques  informatives  dels  Serveis 
Tècnics. 

S'ha  posat  en  marxa  el  rellotge  de  control  d'entrades  i  sortides  del 
personal;  a  l'ensems  s'han  retolat  en  català  els  noms  dels  negociats. 

S'ha  impulsat  definitivament  el  projecte  de  remodelació  de  les  ofici¬ 
nes  municipals,  per  a  facilitar  el  treball  i  millorar  l'atenció  al  públic  i  al  mateix 
temps,  l'organització. 

S'han  millorat  les  condicions  socials  dels  funcionaris,  contractant  una 
assegurança  d'accidents  per  a  tots,  amb  un  capital  de  4.000.000  de  pessetes  per 
persona. 

S'ha  cobert  la  vacant  d'aguatzil  2. on,  amb  el  que  milloraran  les  tas¬ 
ques  d'informació  al  públic,  antenció  al  telèfon,  distribució  de  comunicats,  etc. 

POLICIA  MUNICIPAL: 

S'han  millorat  els  sous  dels  policies,  aconseguint  l'equilibri  en  relació 
amb  la  resta  dels  funcionaris. 

Com  als  altres  funcionaris  s'ha  dotat  a  la  Policia  amb  una  assegurança 
d'accidents  amb  un  capital  de  4.000.000  pessetes. 

Se'ls  ha  dotat  d'elements  de  defensa  i  comunicació  moderns,  (revòl¬ 
vers,  manilles,  i  ràdios-portàtils). 

Dotació  d'elements  de  control  de  sorolls,  alcoholisme  i  ajut  a  la  circu¬ 
lació  com  reflectors,  senyals  portàtils,  eines,  extintors  i  ceps. 

Nou  uniforme  d'estiu  i  d'hivern. 

S'ha  posat  en  marxa  un  nou  pla  de  vigilància  per  zones  de  la  població 
que  pretén  obtenir  el  màxim  de  rendiment  als  nous  equips,  tendint,  dintre  de  li¬ 
mitacions  de  personal,  al  guàrdia  de  barri,  augmentant  la  patrulla  a  peu  indivi¬ 
dual. 


CIRCULACIÓ  I  SEGURETAT  VIAL: 

S'ha  establert  des  de  l'estiu  un  servei  de  grua  per  a  retirar  els  vehicles 

que  entorpien  greument  (solament  greument)  la  circulació. 

S'ha  retirat,  des  de  el  19/7  al  23/11,  un  total  de  22  vehicles. 

S'utilitzaran  els  ceps  a  partir  del  mes  de  gener. 

S'ha  arreglat  el  problema,  greu  a  l'estiu,  de  l'aparcament  i  circulació 
de  vianants  en  el  Passeig  Marítim,  arranjant  així  la  dificultat  d'anar,  en  cas 

d'emergència,  a  la  platja  i  port  esportiu. 

S^han  posat  en  el  pue  va  d^any  4.230  denúncies,  de  les  puals  1.040 

per  aparcament  sobre  la  vorera;  malgrat  aixó  no  hem  arranjat  aquest  greu  pro¬ 
blema,  fent-se  necessari  un  altre  tipus  d'actuació  que  aviat  anunciarem. 

Entre  l'agost  i  setembre  es  varen  controlar  i  revisar  16  motos  per  fer 
sorolls  exagerats;  dels  resultats  en  podem  començar  a  estar  relativament  satis- 

fets. 

Nova  senyalització  al  carrer  d'En  Pau  Casals,  PI.  de  Ramón  i  Cajal, 

carrer  d'Almeria,  Avgda.  de  Kennedy  y  carrer  d  En  Joan  Maragall. 

En  breu  s'instal.laran  equips  de  semàfors  de  precaució  a  les  sortides  a 

la  N-ll,  l'Avgda.  de  Kennedy  i  carrer  del  Dr.  Agell  i  Torrent  Umbert. 

Dotació  definitiva  de  llum  als  passadisos  subterranis. 


SERVEIS: 

Incautació  dels  serveis  de  neteja  de  carrers  i  recollida  d'escombraries 
per  assegurar  la  continuïtat  d'aquest  servei  sense  augmentar  exagaradament  els 

costos  (En  procés  de  solució  definitiva). 

S'ha  assolit  una  millor  neteja  de  la  platja,  junt  amb  les  mesures  d'em¬ 
belliment  d'un  tros  més  del  Passeig  Marítim  i  la  il.luminació  dels  passadisos  sub¬ 
terranis,  a  l'ensems  que  la  senyalització  adient  de  les  sortides  i  entrades  de  pa¬ 
tins  i  "Wind  Surf",  i  l'establiment  d'una  zona  pública  de  "voleivol". 

S'ha  millorat  la  neteja  i  desratització  de  la  Plaça  del  Mercat. 

S'ha  clausurat  el  mercadet.del  divendres  a  la  Plaça  de  Ramón  i  Cajal, 

per  baix  rendiment,  i  poc  interès  de  compradors  i  venedors. 

S'ha  establert  una  reducció  del  50  per  cent  en  els  preus  de  l'autobús 

urbà,  per  als  jubilats  i  persones  més  grans  de  65  anys. 

S'ha  aconseguit  regularitzar  definitivament  el  Mercadet  del  dimarts, 

impedint  la  circulació  dels  vehicles,  fent  una  distribució  racional  dels  llocs  de 

venda  i  evitant  l'actuació  dels  venedors  il. legals. 

S'ha  notat  un  sensible  augment,  el  dèficit  d'aquest  servei  a  càrrec  del 

Municipi  (No  arribarà  al  1 .000.000  de  pessetes  previst.). 

S'ha  dotat  d'un  nou  sistema  de  rec  al  Cementiri  Municipal,  per  a  faci- 

litar  la  seva  neteja  i  manteniment. 

S'ha  enderrocat  el  mur  que  separava  el  Cementiri  Catòlic  del  no  Ca¬ 
tòlic,  acabant  amb  aquesta  discriminació. 

S'han  construi't  una  trentena  de  nous  nínxols. 

EDIFICIS  PÚBLICS  I  COL·LEGIS  NACIONALS: 

S'ha  dotat  del  material  contra  incendis  a  l'ajuntament  i  al  col·legi  Na¬ 
cional  Mixt  Ocata,  puix  hi  mancava  totalment. 

S'han  assegurat  contra  incendis,  pel  seu  valor  real,  tots  els  edificis  pú¬ 
blics  i  col.legis,  doncs  estaven  totalment  en  aquesta  qüestió! pessetes  184.026  de 
prima  anyal). 

S'ha  constituït  una  Junta  de  seguretat  i  higiene  als  col.legis  per  pre¬ 
veure  les  accions  a  emprendre  en  aquesta  greu  qüestió.  (Recordar  Ortuella). 

Al  col.legi  Mixt  Ocata,  a  part  del  manteniment  ordinari,  s'hi  han  arre¬ 
glat  les  goteres  del  primer  pis,  instal.lant  noves  persianes  i  pintat  de  nou,  com¬ 
pletant  la  tasca  l'Associació  de  Pares. 

Al  col.legi  Rosa  Sensat,  s'ha  solucionat  el  problema  de  les  goteres  i  la¬ 
vabos.  (Qüestió  molt  greu). 

Al  col.legi  parvulari  del  carrer  d'En  Francesc  Macià,  s'ha  esfaltat  l'ac¬ 
cés  del  barri  a  la  porta,  evitant  l'enbassament  i  facilitant-ne  l'accés  en  dies  de 
pluja. 

Al  col.legi  Lluís  Millet  s'ha  han  fet  les  obres  necessàries  per  evitar 
l'embassament  del  pati  els  dies  de  pluja  (problema  greu). 

Tot  plegat,  solament  en  col.legis,  s'ha  fet  una  inversió  de  850.000 
pessetes,  per  a  manteniment. 

S'ha  pintat  totalment  el  Museu  Municipal. 

S'ha  pintat  la  façana  de  l'Església  Parroquial  de  Sant  Pere. 

INFORMACIÓ  MUNICIPAL: 

S'han  col·locat  25  tanques  d'informació  ciutadana  arreu  de  la  Vila, 
per  a  evitar  l'embrutament  de  les  parets. 

Es  va  montar  un  acte  públic  informatiu. 

S'ha  sol.licitat  a  la  Generalitat  la  concessió  d'una  emisora  de  ràdio 
Municipal  (en  coordinació  amb  les  conselleries  de  Cultura  i  Joventut). 

S'ha  constituït  una  comissió  d'informació  municipal,  per  prendre 
mesures  en  aquest  tema  ja  que  no  s'està  resolvent  satisfactòriament  (cas  Butlletí 
d'informació  i  escàs  èxit  de  l'acte  informatiu). 

DENOMINACIÓ  DE  CARRERS,  PLACES, 

HONORS  i  DISTINCIONS 

S'han  celebrat  actes  d'homenatge  públic  a  distinguides  persones  en  el 
camp  de  r.ensenyament,  traduïts  en  concessió  de  la  medalla  de  Plata  de  la  Vila  a 
la  Rvda.  Mare  Maria  del  Sagrat  Cor,  del  col.legi  de  la  Sagrada  Família;  concessió 

de  la  medalla  de  Plata  de  la  Vila,  a  títol  pòstum,  a  En  Josep  Pericot  i  Llorensí, 
de  les  Escoles  Públiques  Nacionals. 

Denominació  d'un  carrer  en  honor  de  Na  Maria  Canaleta  i  Abella, 
"Dona  Maria"  de  les  Escoles  Públiques  Nacionals. 

S'han  denominat  de  nou  els  següents  carrers: 

Plaça  de  l'onze  de  setembre  (PI.  a  la  cru  illa  de  l'Avinguda  Joan  XXIII 
i  carrer  de  la  Verge  del  Pilar). 

Avinguda  dels  senyors  Cusi  i  Furtunet,  (Carretera  de  Teià,  continua¬ 
ció  del  carrer  del  Dr.  Agell). 

S'ha  col.locat  al  Cementiri  una  placa  recordant  tots  els  morts  de  la 
Guerra  Civil  del  1936  al  1939. 

TREBALL: 

S'ha  obert  un  cens  municipal  d'aturats  que  ens  permetrà  conèixer 
aquest  greu  problema  a  la  nostra  vila,  i  basats  en  ell,  cercar  solucions  per  a 
pal.liar-lo,  i  demanar  les  ajudes  necessàries.  Que  tothom  que  es  trobi  en  aquesta 
situació  s'hi  apunti,  es  farà  un  bé  ell  mateix  i  a  la  comunitat. 

En  resum,  la  política  de  la  Comissió  de  Governació,  s'orienta  princi¬ 
palment  a  una  tasca  de  millorament  progressiu  de  les  infraestructures  d'organit¬ 
zació,  i  dotació  dels  elements  materials  necessàris,  als  serveis  municipals,  gairebé 
abandonats  fins  ara,  que  permetran  crear  unes  condicions  favorables  a  l'assoli¬ 
ment  d'una  més  eficaç  acció  municipal  en  tots  els  ordres.  Tasca  gens  espectacu¬ 
lar,  però  pensem  que  positiva. 


La  Comissió  de  Governació 


COL·LABORACIÓ  CIUTADANA 


Volem  El  Masnou  net,  segur,  il.luminat,  etc.  ,sí  tots  ho  volem,  i  cer¬ 
tament  en  aquest  sentit  s'orienta  la  política  d'aquest  Ajuntament,  ara  bé,  també 
és  molt  necessari  que  tots,  al  menys  la  gran  majoria,  dels  ciutadans  hi  col. labo¬ 
rem  una  mica,  és  necessari  que  tots  prenguem  consciència  d'això  i  ajudem,  és 
molt  important  fer  cas  a  les  ordenances  municipals,  a  les  normes  de  ciutadania 
bàsiques,  que  participem,  que  ens  assabentem  del  que  passa,  i  si  convé,  que  pro¬ 
testem  civilitzadament  amb  coneixement  de  causa,  defensant  els  nostres  drets  i 
interessos,  però  amb  ànim  de  col.laboració,  pensant  que  l'Ajuntament  som  no¬ 
saltres  mateixos  i  no  un  enemic  al  qual  hem  de  derrotar  o  enganyar. 

*  Si  treiem  les  escombraries  a  l'hora  i  dies  estipulats. 

*  Si  circulem  obeint  les  normes  de  circulació,  sense  sorolls  exagerats 

i  aparcant  on  ens  pertoca. 

*  Si  escombrem  les  nostres  voreres.  . 

*  Si  sol.lucionem,  entre  nosaltres  mateixos  els  problemes  de  veïnat  o 

d'escala. 

*  Si  denunciem,  sense  por,  als  veins  que  no  ho  compleixen. 

*  Si  col·laborem  amb  la  Policia  Municipal.  ,  ^  • 

*  Si  tanquem  i  netegem  els  solars  de  la  nostra  propietat,  voluntària¬ 
ment. 

Si  en  definitiva,  tenim  respecte  pels  altres  si  acceptem  que  El  Mas- 
nou  no  és  un  balneari,  sinó  que  és  una  petita  ciutat  amb  les  molèsties,  dèficits, 
avantatges  i  desventatges  que  comporta  viure  a  15  Km.  de  Bycelona,  ens  dona¬ 
rem  compte  que  tan  sols  col.laborant  entre  tots  farem  una  Vila  d'gna- 

Però  també  aconseguirem  que  els  serveis  siguin  millors  ,  la  burocracia 

més  àgil,  la  policia  més  eficaç,  que  els  polítics  afrontin  altres  problemes,  que 
s'abarateixin  els  costos  i,  en  definitiva,  que  els  impostos  augmentin  mesurada- 

ment. 


URBANISME 

Segurament  els  masnouins  s'hauran  assabentat  amb  satisfacció  dels 
acords  quei  la  Comissió  Permanent  i  el  Ple  d'aquest  Ajuntament  han  près  en  re¬ 
lació  amb  diferents  projectes  que  la  Comissió  d'Urbanisme  té  en  curs  de  trami¬ 
tació  i  posterior  execució.  ,  ^ 

Per  tal  de  facilitar  un  coneixement  més  complert  d  aquests  projectes 

els  resumim  a  continuació,  tot  i  explicant  una  mica  quina  és  la  situació  de  cada 
un  d'ells. 

Claveguera  Torrent  Umbert:  Es  tracta  de  la  darrera  fase  que  va  des  del  carrer 
Verqe^del  Pilar  fins  al  colector  de  la  carretera.  Una  part  d  aquesta  claveguera 
passa  avui  a  cel  obert  i  la  resta  està  en  molt  mal  estat,  causant  molèsties  impor¬ 
tants  als  veïns  en  el  seu  trajecte. 

El  projecte  està  ja  enllestit  i  es  troba  en  la  fase  d  mformacio  publica, 
després  de  la  qual,  es  procedirà  al  corresponent  concurs  i  execució. 

Can  Mandri:  Com  tothom  sap,  en  el  darrer  Ple,  l'Ajuntament  ha  fet  recepció  de 
la  cessió  d'aquesta  casa  per  a  ús  públic.  Ara  es  procedirà  ràpidament  a  redactar 
el  corresponent  projecte  per  a  la  seva  prompte  realització. 

Remodelació  de  la  Casa  de  la  Vila:  Per  a  una  millor  eficàcia  de  tots  els  serveis 
municipals  es  considera  necessària  una  remodelacio  interior  de  la  Casa  d 
Vila".  S'ha  encarregat  ja  el  projecte  que  actualment  està  en  discussió  entre  tots 
els  departaments  municipals  per  tal  d'unificar  els  diferents  criteris,  per  a  seva 

aprovació. 

Pel  finançament  del  projecte  ,  es  compte  amb  una  subvenció  de 
500.000  Ptes.  concedides  pel  Servei  de  Cooperació  Provincial  de  la  Diputació. 

Complexe  esportiu:  Està  en  curs  de  redacció  ei  projecte  per  a  la  construcció  de 
dos  piscines  (una  de  25  metres  amb  16  carrers  i  una  petita  per  els  infants),  així 
com  també  de  un  poliesportiu.  S'ha  pensat  de  fer-ho  en  diferents  etapes,  la' pri¬ 
mera  de  les  quals  serà  les  piscines  i  el  poliesportiu  descoberts.  En  etapes  poste¬ 
riors  es  podran  fer  els  vestuaris,  anexes,  maquinaria,  etz . i  cobrir  les  piscines 

i  el  poliesportiu. 

Per  aquesta  obra  es  disposa  de  terrenys  adecuats  a  les  rodalies  de  la 
Telefònica.  Per  al  finançament  de  la  primera  etapa  es  disposa  d'una  subvenció 
de  2.500.000  pessetes  per  la  piscina  concedida  per  la  Diputació  Provincial  (Ser¬ 
vei  de  Promoció  de  l'Esport)  i  d'una  altra  de  7.000.000  per  la  pista  del  polies¬ 
portiu,  concedida  per  la  Direcció  General  d'Esports  de  la  Generalitat. 

Com  veieu,  hi  ha  doncs  importants  projectes  en  marxa  que  confiem 
es  podran  realitzar  si  no  totalment,  si  en  bona  part  en  el  transcurs  del  proper 
any  1981. 

* 

************************************************************** 


OBRES  PÚBLIQUES 


LA  COMISSIÓ  D’OBRES  PÚBLIQUES  I  MANTENIMENT  DE  VIALS 

INFORMA . 

Aquesta  Comissió  he  parlat  molt  poc  fins  ara.  Considerem  que  la  nos¬ 
tra  tasca  ha  de  ser  molta  i  se  n'ha  d'enraonar  molt  poc. 

Les  vies  públiques,  les  fonts,  l'enllumenat  dels  carrers  i  la  neteja  dels 

vials  han  de  parlar  per  nosaltres.  Malgrat  aquestes  consideracions,  avui  sortim  de 
l'anonimat  i  ens  llancem  al  carrer  per  tal  de  notificar-vos  quelcom  que  conside¬ 
rem  d'interés. 

Endavant,  doncs,  llegiu  si  us  plau. 

En  primer  lloc  parlarem  del  manteniment  i  deixem  parlar  la  veu  del 

poble: 

Molts  carrers  són  intransitables  i  bruts.  Si  Senyor  I,  i  a  més,  això  té  cura  i  solu¬ 
ció:  Netejar-los  i  pavimentar-los. 

Per  arribar  a  aconseguir  això,  hem  fet  -  el  Consistori  -  ja  el  següent: 
PRIMER.-  Posar  en  marxa  un  servei  de  neteja  efectiu  i  ràpid,  amb 

quin  servei  hem  aconseguit  : 

a)  -  Que  els  carrers  siguin  més  nets. 

b)  -  Que  la  platja  es  mantingui  neta  tot  l’estiu. 

c)  -  Que  es  reparin  els  desperfectes  dels  torrents  amb  rapidesa  des¬ 

prés  dels  aiguats  i  es  recullin  brossa,  terra  i  fàrda  tot  seguit. 

\Ü.ya  las  conoce. 

Viajar  por  Espaia  o  el  extranjero  sabiendo 
que  tiene  a  su  disposíción  numerosas  oficinas  por 
el  país  y  corresponsales  en  todo  el  mundo. 

Pasar  por  el  banco  los  pagos  fijos 
qúe  se  le  presenta n  todos  los  meses. 

Comprar  lo  que  desee  sin  necesídad 
de  llevar  diiiero,  sólo  su  talonarío  de 
cheques  o  tarjeta  de  credito. 

Hacer  gestiones  comerciales 
con  et  extranjero  a  través  de  un 
departamento  exclusivamente  especializado 
en  operaciones  internacionales. 

Informarse  de  cualquier  gestiòn  relacionada 
con  e!  banco  y  asesqrarsc  convcnientemente. 

Estas  V  muchas  màs  son  las  ventajas 

de  un  gran  banco. 

Las  ventajas  de  Banco  Central 


su  banco  amig^ 

La  veu  del  poble  continua: 

* 

Les  fonts  no  ragen.  Sí  senyor  !,  algunes  no  rajaven. 

Ara  les  fonts  públiques  ja  ragen  i  s'ha  fet  el  que  estat  necessari  per  tal 

de  que  totes  estiguin  en  funcionament. 

La  del  carrer  Cuba,  després  d'una  costosa  reparació  ja  adolla,  i  amb 

aigua  de  mina  com  abans. 

Si  alguna  sofreix  una  avaria  és  adobada  tot  seguit. 

Tot  això  passa  per  que  aquesta  Comissió  té  cura  de  que  els  correspo¬ 
nents  serveis  funcionin  raonablement. 

La  veu  del  poble  encara  es  pot  queixar  més: 

L'enllumenat  públic  no  crema.  Si  senyor  !.  Encara  queda  algun  punt  que  no 
funciona.  Hi  havia  carrer  que  estava  a  les  fosques  dies  i  dies. 

Ha  costat  molt  posar  en  marxa  el  servei  de  manteniment  de  l'enllu¬ 
menat  públic.  Els  carrers  a  excepció  d'avaria  general  ja  estan  enllumenats  i  les 

nombroses  avaries  diàries  cada  dia  són  menys  nombroses. 

Els  punts  conflictius,  on  no  hi  havia  manera  de  que  tinguesin  llum,  ja 

en  tenen.  Exemple: 

Carrer  de  Sant  Pere,  núm.  27  i  confrontats. 

Carrer  del  Priorat  (final). 

Avgda.  de  Kennedy  (entre  A.  Guimerà  i  Puerto  Rico). 

Primer  tram  del  carrer  de  Sant  Felip. 

I  dins  de  poc  seguirà  ei  reste  de  punts  defectuosos,  puix  el  Consistori 
ha  traspassat  diverses  consignacions  del  Pressupost  Ordinari  del  80,  per  a  fer 
front  a  despeses  necessàries  per  reestructurar  la  xarxa  de  l'enllumenat. 

Sols  ens  resta  demanar  als  vàndals  que  corren  pel  poble  que  s'abstin¬ 
guin  de  tirar  balins  a  les  bombetes,  trencar  armaris  i  rompre  els  globus  dels  fa¬ 
nals,  etc.  etc.  Si  ens  fan  cas  anirem  tots  més  bé  i  estalviarem  moltes  pessetes  als 

contribuents. 

També  la  veu  del  poble  es  queixa: 

Els  torrents  són  bruts  i  no  s’hi  pot  passar.  Si  senyor  !.,  encara  no  s'hi  pot  passar 
bé,  però  ja  són  més  nets. 

Si  es  té  cura  de  netejar  cada  mes  els  Torrents  i  cada  sis  mesos  la  Riera 
de  Teià,  i  si  no  hi  tiren  farda,  deixalles  i  brossa,  industrials  desaprensius  i  veïns 
poc  curiosos,  els  torrents  i  la  riera  encara  seran  més  nets.  Tingueu  present  que 
el  mateix  dia  que  es  va  netejar  la  Riera  de  Teià,  al  vespre  ja  hi  tiraren  un  camió 
de  farda,  i  una  de  les  vegades  que  es  va  netejar  el  Torrent  Umbert,  la  mateixa 
tarda  ja  hi  van  abocar  deixalles. 

Demanem  a  tots  tingueu  el  màxim  mirament  amb  els  nostres  torrents 
i  si  algú  amb  poc  civisme  els  embruta,  crideu-li  la  atenció  o  doneu-ne  part. 

Malgrat  la  desil·lusió  que  aquests  actes  comporten,  la  Comissió  d' 
Obres  segueix  endavant  i,  dins  de  poc,  quedaran  transitables  totalment  el 
Torrent  d'Ase  (entre  Fontanills  i  Vila  Jardí)  i  el  Torrent  Umbert  (entre  Lluís 
Millet  i  Navarra).  Actualment  s'està  reparant  el  Torrent  del  Casino  (Tomàs  Vi¬ 
ves). 

Tot  això  que  queda  dit  s'ha  anat  fent  normalment  amb  les  previsions 
del  Pressupost  Ordinari,  o  sigui  amb  els  arbitris  que  tothom  paga  normalment. 


PA  V IMENTACid 


Fins  ara  hem  parlat  de  feines  que  hem  fet  sense  fer  gratar  la  butxaca 
a  ningú,  dins  els  migrats  medis  de  que  disposàvem  en  el  Pressupost  Municipal; 
procurant  estalviar  pesseta  a  pesseta.  Ara  bé  hi  han  obres  que  sí  requereixen 
tocar  la  cartera  dels  vei'ns,  i  aquestes  són  les  de  pavimentació  de  vials. 

La  màquina  s'ha  posat  en  moviment  i  paulatinament,  es  pavimenta¬ 
ran  amb  asfalt  o  formigó  els  carrers  d'El  Masnou.  Poc  a  poc,  l'un  darrera  l'ajtre, 
fins  a  tenir  el  poble  en  degudes  condicions. 

Actualment  tenim  aprovades  les  obres  següents: 

Clavegueres  del  Torrent  Umbert  (la  primera  fase  ja  acabada). 

Pavimentació  dels  carrers:  Olivé  Gumà,  Esperança,  Sant  Rafael,  Fon- 
tanills  (trams  Dr.  Agell  a  Roger  de  Flor),  Torrent  Umbert  (entre  Lluis  Millet  i 
Navarra),  Joan  XXIII  (entre  Pujadas  Truch  i  l'Autopista),  Romà  Fabra  (entre 
Lluís  Millet  i  Sant  Miquel). 

Segueixen  les  voreres  del  passeig  d'en  Prat  de  la  Riba  (entre  Verge  de 
Montserrat  i  Dr.  Botey),  i  així  fins  acabar  tot  el  poble. 

Tots  aquests  projectes  aprovats  ho  han  estat  per  contribucions  de 

millores. 

Malauradament  no  ha  estat  possible  que  els  veïns  i  propietaris  de  cap 
carrer  es  posessin  d'acord  per  a  fer  la  pavimentació  per  contribucions  voluntà¬ 
ries.  Aquest  sistema  és  sapigut  de  tots  -  de  tothom  -  que  resulta  molt  més  eco¬ 
nòmic,  però  ni  la  barator  que  redundaria  en  benefici  dels  propietaris,  ha  pogut 
imposar-se  per  damunt  de  les  discòrdies,  enveges  i  orgulls  -  moltes  vegades  insig¬ 
nificants  -  i  s'ha  tingut  d'arribar  al  procediment  de  contribucions  de  millores, 
molt  més  onerós  per  tots  ells.  Malgrat  tot,  encara  hi  som  a  temps;  la  Comissió 
i  la  Corporació  tota  els  acceptarà  qualsevulla  sugerència  vàlida. 

No  ens  volem  extendre  més,  sols  dir  que  tot  el  poble  criticava  als 
Ajuntaments  que  ens  han  precedit  perquè  el  poble  no  estava  pavimentat,  posant 
molts  exajTiples  de  municipis  veïns.  Nosaltres,  no  en  tingueu  dubte,  comptant 
amb  la  representació  democràtica  que  ens  va  portar  a  la  Casa  de  la  Vila  ho  fa¬ 
rem  i,  si  podem  comptar  amb  la  compresió,  l'ajuda  i  l'anhel  dels  masnovins, 
que  en  diguin:  ENDAVANT,  serem  molt  més  feliços. 


************ 

CULTURA 


i  ENSENYAMENT 

■  w 

Després  del  llarg  silenci  que  han  representat  aquests  nou  mesos  en 
que  ha  trigat  a  sortir  el  número  quatre,  ens  veiem  obligats  a  resenyar-vos  les 
activitats  realitzades  aquests  passats  mesos  dintre  de  Cultura  i  Ensenyament, 
així  també  com  les  activitats  que  s'estan  desenvolupant  actualment. 

El  passat  mes  de  maig  tingué  lloc  la  i  Setmana  Cultural  amb  un  ven¬ 
tall  d'activitats  que  es  desenvoluparen  dels  dies  19  al  25  d'aquest  mateix  mes. 

El  mes  de  juny  tots  els  esforços  del  Departament  es  basàren  amb  la 
programació  i  realització  de  la  Festa  Major. 

En  la  jornada  estival  i  amb  la  col.laboració  de  Joventuts  Musicals  tin¬ 
gueren  lloc  a  l'Església  del  Pilar  diverses  actuacions  musicals.  La  Casa  de  la  Cul¬ 
tura  ha  intensificat  la  seva  activitat  en  aquests  mesos. 

Acabades  les  vacances  es  tornaren  a  reprendre  les  activitats  del  Con¬ 
sell  de  Cultura,  programant  els  diferents  grups  del  Consell,  l'Exposició  de  Pin¬ 
tors  Novells  i  e!  programa  de  Festes  de  Nadal  i  Reis. 

Us  recordem  que  el  Secretariat  del  Consell  continua  reunint-se  tots 
els  primers  i  tercers  dimecres  de  cada  mes  a  les  9  del  vespre. 

Començant  aquest  curs  1980/81,  varem  iniciar  també  uns  cursos  es¬ 
pecials,  com  el  de  Reciclatge  de  Català  pels  mestres,  un  altre  d'Educació  Perma¬ 
nent  d'Adults,  es  donen  classes  de  Trofologia  y  Fitoteràpia,  al  mateix  temps 
acaben  de  començar  les  classes  de  català  per  adults  amb  una  afluència  massiva 
de  gent,  i  fa  pocs  dies  coordinat  amb  Cultura  s'ha  iniciat  el  taller  d'arts  plàsti¬ 
ques  en  el  qual  es  donaran  classes  de  dibuix,  pintura  i  ceràmica.  D'aqueixa  ma¬ 
nera  volem  que  l'àrea  d'Ensenyament  sigui  molt  amplia  donant  cabuda  a  tots 
els  treballs  amb  un  cert  interès. 

Recordem  que  el  Consell  d'Ensenyament  es  reuneix  tots  els  primers 
dilluns  de  cada  mes  a  les  8  del  vespre. 

Els  grups  de  treball  han  quedat  establerts  de  la  següent  forma: 

EDUCACIÓ  FÍSICA 
SOCIALS 

MATEMÀTIQUES  i  CIÈNCIES 
PRE-ESCOLAR 

LLENGUA  CASTELLANA 
LLENGUA  CATALANA 

ACTIVITATS  EXTRAESCOLARS 
IDIOMES  (francès  i  anglès) 

PROJECCIÓ  DE  L'OBRA  SOCIAL  DE 


^la  Caíxa^ 

A  LES  ACTIVITATS  CULTURALS 

D'  EL  MASNOU 


Des  de  l'any  1932  la  Caixa  és  un  veí  més  d'El  Masnou  i  sempre  ha 
participat  molt  intensament  en  les  activitats  culturals  de  la  vila. 

Aquesta  participació  va  des  de  mantenir  una  biblioteca  molt  ben  ins¬ 
tal·lada  a  donar  suport  a  totes  les  iniciatives  culturals  dels  masnouins  i  des  d'or¬ 
ganitzar  actes  culturals  per  infants,  joves,  adults  i  avis  fins  a  fer  "cursets"  diri¬ 
gits  a  mestres,  monitors  d'esplai  i  altres  persones  interessades  en  fer  dinàmica  la 
cultura  d'El  Masnou. 

La  importància  de  la  nostra  col·laboració  en  la  vida  cultural  d'El  Mas¬ 
nou  queda  palesa  amb  el  resum  que  fem  seguidament  de  les  activitats  que  hem 
portat  a  terme  durant  el  1980. 

BIBLIOTECA 


i  Instal·lada  al  carrer  Santa  Rosa,  20.  Té  una  cabuda  per  a  seixanta  lec¬ 
tors  i  estàl  constituïda  per  un  fons  bibliogràfic  de  set  mil  cinc-cents  volums  -dels 
quals  cinc-cents  han  estat  ingressats  aquest  any- .  També  reb  un  elevat  nombre 
de  revistes. 

Durant  l'any  hi  han  assitit  nou  mil  cinc-cents  lectors  que  han  consul¬ 
tat  quinze  mil  llibres.  També  s'han  fet  nou-cents  préstecs  de  llibres  per  llegirà 

casa. 

A  les  instal·lacions  de  la  Biblioteca  s'han  portat  a  terme  els  actes  se¬ 
güents; 

Conferències  sobre  les  relacions  entre  les  associacions  de  pares  i  mes¬ 
tres,  ecologia,  delinqüència  juvenil,  "curset"  de  dansa,  "cursets"  per  a  monitors 
d'esplai, -iniciació  a  la  cistelleria  i  projeccions  de  diapositives  d'excurssions  mun¬ 
tanyenques  totalitzant  nou-cents  vuitanta-ún  assistents. 

LA  CAIXA  A  LES  ESCOLES 


Tots  els  alumnes  d'Educació  General  Bàsica  han  participat  en  tres  o 
quatre  activitats  complementàries  amb  la  seva  educació  d'entre  les  següents: 

Representacions  teatrals,  projeccions  de  pel·lícules  i  d'audiovisuals, 
espectacles  d'animació  i  musicals,  visites  a  museus  o  bé  a  barris  típics  de  Barce¬ 
lona  -  al  Parc  Güell,  al  Zoo,  etc.  - 

Cinc  mil  nens  i  nenes  s'han  beneficiat  d'aquestes  activitats. 

PLANS  D'ACCIÓ  CULTURAL 


CONÈIXER  LA  COMARCA 
CATALUNYA  A  L'ABAST 

En  col·laboració  amb  Joventuts  Musicals  i  coral  Xaloc  s'han  assolit 
les  actuacions  de  l'Orfeó  Badaloní,  Tercet  de  música  de  cambra  d'Alella,  Cor 
Ars  Nova  de  Calella,  Coral  Llaç  d'amistat  d'Argentona,  Coral  Xaloc  d'El  Mas¬ 
nou,  Coral  d'Alella,  Jazz  Five,  Jazz  Jamboree  i  Mario  Cintas  amb  una  assistèn¬ 
cia  d'unes  mil  tres-centes  persones. 


ACTIVITATS  DIVERSES 


Hem  participat  en  les  activitats  de  la  Festa  Major  amb  l'actuació  de 
Xesco  Boix  -  en  la  Fira  de  Sant  Jordi  del  col.legi  nacional  mixted'Ocata  -  i  els 

grups  l'Estaquirot  i  Patxoca  -  al  col.legi  de  la  Sagrada  Familia  - . 

A  l'Esplai  dels  avis  de  Ca'n  Malet  es  projectaren  unes  diapositives 

amb  el  nom  "De  Montserrat  al  Pirineu"  i  una  conferència  sobre  "dietètica". 

Totes  les  demandes  de  col·laboració  en  determinades  activitats  cultu¬ 
rals,  hem  intentat  atendre-les  i  gairebé  sempre  hem  pogut  ajudar. 


OFICINES  A  EL  MASNOU 


Carrer  Barcelona.  20 
Tels.  555  03  06  -  555  43 11 


Plaça  Ramón  y  Cajal.  4 

Tel.  555  36  24 


4 


4- 

INFORMES  DE  LES  COMISSIONS 


INFORMACIÓ - 

Es  considera  molt  importantíssim  el  fet  d'acostar  les  activitats  de  la 
Corporació  al  Poble,  tal  com  es  diu  en  l'editorial  d'aquest  Butlletí,  pel  que  és 
necessari  assolir  uns  bons  canals  informatius,  i  aquesta  és  la  nostra  missió. 

En  primer  lloc,  intentarem  tirar  endavant  definitivament  el  Butlletí, 

* 

i  explicar  el  perquè  fins  ara  no  ha  anat  bé. 

La  intenció  de  r Ajuntament  envers  el  Butlletí,  fóra  de  fer  arribar  a 

tothom  la  informació  municipal,  sense  que  representés  un  augment  de  les  des¬ 
peses  de  la  hisenda  local,  i,  per  tant,  es  va  considerar  que  el  Butlletí  s'auto- 
financés,  objectiu  que,  evidentment,  no  s'ha  pogut  aconseguir,  doncs  la  capaci¬ 
tat  publicitària  és  molt  reduida. 

Una  altra  qüestió  és  que  es  va  intentar  obrir-lo  a  Topinió  de  tothom, 
cosa  que,  degut  a  Tèxit  de  participació,  encara  dificultava  més  la  publicació,  per 
l'encariment  del  cost  a  conseqüència  de  l'augment  de  pàgines  impreses. 

Es  per  tot  això  que  hem  arribat  a  la  conclusió  de  que  sense  desaprofi¬ 
tar  les  possibles  col·laboracions  publicitàries,  el  Butlletí  sigui  finançat  amb 
càrrec  al  pressupost  municipal,  entenent-lo  com  et  que  realment  vol  ser,  un  ser¬ 
vei  al  ciutadà,  la  qual  cosa  ens  obliga  a  limitar  estrictament  el  seú  volum. 

Dit  això,  comuniquem  a  tothom  que  el  Butlletí  es  dedicarà  exclusiva¬ 
ment  a  facilitar  la  informació  de  l'Ajuntament,  i  que  es  buscaran  altres  canals 
per  a  la  participació  oberta  a  tots  els  ciutadans. 


-N·-M··M··N··N··N··N·^-K·N··N·^·M-·K··N··M··K·-N· 


AVI  SOS 


********************* 


S'ha  obert  la  matrícula  per  al  Taller  d'Art,  fins  eM  5  de  gener  -  Els  que  s'hi 
desitgin  inscriure  poden  dirigir-se  a  la  Conselleria  de  Cultura  d'aquest  Ajun¬ 
tament. 

Estan  a  exposició  pública  els  projectes  d'urbanització  dels  carrers  Fonta- 
nills.  Torrent  Umbert  (clavegueram)  i  Romà  Fabra. 

Es  recomana  que  tots  els  aturats  s'apuntin  al  Cens  d'Aturats  -  Negociat 
d'Estadística,  d'1 1  del  matí  a  les  2  de  la  tarda. 

Les  bases  per  al  concurs  d'idees  per  a  la  urbanització  de  la  Plaça  1 1  de  Se¬ 
tembre  (cruVIla  Joan  XXIII/Verge  del  Pilar)  es  troben  a  disposició  de  tot¬ 
hom  al  Negociat  d'Obres  d'aquest  Ajuntament. 

Les  escombraries  es  recolliran  la  nit  de  1'  1/1/81  en  lloc  del  31/12/80. 

No  es  recolliran  la  nit  del  5/1  /81 ,  sí  la  nit  del  6/1/81 . 

Es  fa  saber  als  veïns  de  l'Urbanització  de  Santa  Madrona,  que  propera¬ 
ment  els  autobusos  A.O.  ampliaran  la  seva  línea  fins  la  dita  urbanització. 


